1933 දී, හෆ්කින් ආයතනයේ අධ්‍යක්ෂවරයා වෙත ලිපියක් ලිවීමට භට්ටාචාර්ය නැවතත් කල්කටාවේ වෛද්‍යවරයා පොළඹවා ගත්තේය. ලිපිය මගින්, භට්ටාචාර්යගේ මහාමාරිය ප්‍රතිකාරය පරීක්ෂා කිරීම සඳහා ආයතනයේ පර්‌යේෂණාගාරය භාවිත කිරීමට ඔහුට අවසර දෙන්නැයි වෛද්‍යවරයා ඉල්ලා සිටියේය. එම ගිම්හානයේදී බිනොයේන්ද්‍ර බොම්බෙ වෙත ගියේය. එහිදී භට්ටාචාර්ය සමග එක්වූ ඔහු ආයතනයට අනුයුක්තව සේවය කළ පශු වෛද්‍යවරුන් දෙදෙනකුට අල්ලසක් ලබා දී, රෝපිත බැක්ටීරියා සාම්පලයක් ඔවුන් ලවා සොරකම් කරවාගැනීමට තැත් කළේය. ඒ අතරේ වෙළෙඳපොළට ගිය බිනොයේන්ද්‍ර, වැදගත් විද්‍යාඥයින් ලෙස පෙනී සිටීමට පහසුවනු වස් මීයන් තොගයක් ද මිලට ගත්තේය. ඉක්බිති දෙදෙනා ආතර් පාරේ බෝවන රෝග රෝහලට ගියෝය. මෙම රෝහල සතුව ද රෝපිත බැක්ටීරියා විය. උසාවි ලියවිලිවලින් දැක්වෙන පරිදි, එහිදී බිනොයේන්ද්‍ර සිය දොස්තර මිතුරාට ඔහුගේ රසායනාගාරයේදී මහාමාරිය ප්‍රතිකාරය පිළිබඳව පර්‌යේෂණ පැවැත්වීමට අවසර දෙන්නැයි රෝහල් බලධාරීන් පොළඹවා ගත්තේය.
හෆ්කින් ආයතනයට ලිපිය යැවුවේ කුමන වසරේදීද?
1933